GEORGES RARS I RAFAEL BENET 


Una amistat intensa 


"Realment la majoria de pintors d'avui són com diu Georges Rars, financers que fan pintura. 
Rafael Benet, "Un francès super-home", dins "Coneguts de Lluny". 


Barcelona, La Veu de Catalunya, 24 d'agost de 1934, pàg. 8 


No és una llarga amistat, però sí molt intensa. Set anys separaven a Rars 
(1882) de Benet (1889), però des que es van conèixer l'estiu de 1933 a Tossa de 
Mar, tan sols les circumstàncies polítiques i la distància produida per la guerra 
podien separar-los. Un exili forçós que va acabar quan el 6 de febrer de 1945 
Georges Rars —pseudònim de Jiri Rarpelès— decidia posar fi a la seva vida. 

És a través de les cartes enviades per Rars a Benet i les cròniques que escriu 
Benet amb referències recurrents al pintor txec Raf, que descobrim a poc a poc 
l'entrellat d'una amistat que va molt més enllà de les relacions professionals. Rars, 
seduit per unes pintures de Tossa realitzades pel polonès Roman Rramsztyhl, 
decideix anar-hi amb la seva dona Nora. Un cop aquí, Pere Créixams —anomenat 
el cònsol de l'Escola Multinacional de París" — fa les presentacions a Rafael Benet i 
la seva família, com escriurà Rars als estimats amics Benet, feliç de l'amistat que 
els uneix, i assegura que els homes no estan tan allunyats com es podria suposar si 
es té en compte la distància dels llocs de naixement. Un parell d'anys més tard, serà 
Benet qui demostri, amb la presència de Rars al Saló de Montjuic, que "tant els 
d'ací com els de més enllà —amb tot i els no desmentits matisos racials— quan 
treballen d'una manera sincera i normal, no estan pas tan lluny... "1. 

Aquell "fill d'un moliner de Rralupy, un petit vilatge dels volts de Praga 
—com el situa l'amic Benec— té la virtut de la simpatia. És un home més aviat 
baix d'estatura, de crani braquicèfal. En el seu rostre de faccions acusades, de 
llavis i nassos carnosos, brillen les mirades discretes dels seus ulls felins d'un blau 


1. Baiarola (Rafael Benet), Reflexos. Coneguts d'estiu. Georges Rars III, La Veu de Catalunya, Barcelona, 
21 de setembre de 1933, p. 6. Dins Rafael Benet. Cròniques d'Art a La Veu de Catalunya, 1932- 
1933. Barcelona, Fundació Benet, 2006. 

. Benet, 09. cít. 1. 

. Carta de Georges Rars a Rafael Benet, 14 d'octubre de 1933. Arxiu Família Benet. 

. Rafael Benet, La pintura al Saló de Montjuic I, Barcelona, La Veu de Catalunya, 2 de juny de 1935. 
Dins Rafael Benet. Cròniques d'Art a La Veu de Catalunya 1934-1936, Barcelona, Fundació Benet, 
2006. 

5. Benet, op. cit. 1, Georges Rars II, 19 de setembre de 1933, p. 6. 

Georges Rars. Dona amb vestit blau. Oli. 1928. 


tirant a verd. Bon rapport amb el ros del seu cabell". Un pintor "doblat de mú- 
sic. Té el seu violon d'Ingres. Diu que Bohèmia és el país més musical de la terra 
(...J Del seu violí, antic exemplar bohemi, arrenca harmonies puixants (Aquest 
violí ha estat plaçat alguna vegada en natures mortes pintades per ell)". 

Des del seu "combat absurd amb el sol" a la seva pintura, passant per la seva 
agudesa i el seu esperit sensible, Benet apunta a tots els aspectes que ens interessen 
per conèixer-lo". Com a pintor representant de l'Escola de París, ens diu que està 
a Montmartre per afegir que és el lloc on "s'han acollit els artistes intel-ligents 
que no han renunciat als drets del cor", al contrari de Montparnasse on habita 
Texcés d'intel-lectualisme i el confusionisme que tot excés comporta" i, com a 
company de Pascin —el malaurat artista que se suicidà fa algun temps", com 
passaria també amb Rars tot i ser massa aviat per preveure aquest final—, estableix 
paral-lelismes en "la dèria" comuna pel dibuix: "(...J no pot passar un sol dia 
sense dibuixar amb abundància", però també diferències quan escriu que "no és 
pas un pintor malaltís". Benet valora l'equilibri, "l'esperit sorneguer", el fet de 
tenir una obra "poètica i puixant" que és "la d'un realista", sense practicar "l'absurd" 
ni mesclar doctrines filosòfiques en el seu discurs. Veu els seus dibuixos "mesurats, 


6. Benet, op. cit. 1, Georges Rars I, 17 de setembre de 1933, p. 6. 
7. Benet, op. cit. 6. 


Rafael Benet. Tossa en rosa i blau. Oli sobre tela. 1928. Fou de la col.lecció de Ferran Benet 
(núm. cat. 28.0.06). 


exactes i sensibles" i "per pintar posseeix tots els ressorts", perquè és "dels que 
pinten i fora"/. A través de l'Arxiu de la Família Benet, podem conèixer alguns 
dels dibuixos d'aquest període: retrats d'homes i dones, un nen, una ballarina i 
un paisatge. 

"Tocats" per aquests sentiments, no és estrany que Benet alertés els seus lec- 
tors, en una " Conversa d'estiu" publicada a La Veu de Catalunya el 7 de juliol de 
1935, que ja coneixerien a l'interlocutor per les moltes vegades que havia parlat 
d'ell: "He fet l'elogi del seu art i de la seva fina però esmussada ironia. Rars és un 
admirable causeur. Parla àgilment, però quan ataca, li plau de fer-ho més aviat 
pel cantó rombe del seu estilet irònic, que per la punta". 


Una casa a Tossa. Els Benet com amics i mitjancers 


El cher amí —un dels encapçalaments que utilitza Rars per escriure'l— fa d'in- 
termediari en l'adquisició d'una casa a Tossa. No vol "abusar de la gentilesa amb 
la qual Rafael Benet s'ha posat a la seva disposició en el tractament d'aquest 
assumpte", però al marge d'haver facilitat la compra amb tot l'inventari que es 
trobava a dins quan la van visitar, ara —des de la intranquil-litat de la distància- li 

Rafael Benet i Dolors Aurell a Tossa, 1933. 


demana diverses gestions per materialitzar aquest somni. Sabem, per la carta que 
escriu des de París, acabat d'arribar $, que ha deixat a compte 5.000 pessetes, 
queden coses per aclarir de la conversa amb el propietari —l'advocat Ferran Be- 
net—, com el llistat de l'inventari de la casa. Ha quedat en fer el pagament en tres 
vegades i liquidar-ho en el mes de gener de 1934. 

Les primeres cartes estan força centrades en aquests temes i té un suport 
incondicional en l'amic Benet. Li envia un xec barrat per fer la primera transac- 
ció amb el propietari", però sempre apareix l'objectiu principal de passar uns 
mesos cada any i gaudir amb ells o, almenys, de "la dolçor del vostre bell cel 
català", així com el desig que l'hivern passi amb rapidesa per anar a lossa. 
Sobre l'amistat entre ells, voldrien que fos "sincera, profunda i durable", perquè 
per compartir-la serien els més feliços'". 

Des de Praga", s'excusa per tardar, però explica que volia esperar a tenir 
noticies dels resultats de les seves gestions per enviar la suma necessària, ha pogut 
arreglar-ho i li han permès enviar els diners a París. Aquell mateix dia, donava 
l'ordre al banc per enviar un xec barrat de 15.000 pessetes. Espera que no tardi 
en arribar-li per passar-ho a l'advocat Benet a canvi d'un rebut en regla com és 
habitual a Espanya (per una casa a Tossa per M. Georges i Nora Rars). Encara 
queden 2.500 pessetes per pagar i creu que és just — sense tenir la més mínima 
desconfiança"— pagar-les en el moment de la signatura de l'acte que ha de cloure 


8. Carta de Georges Rars, 24 d'octubre de 1933. Arxiu Família Benet. 
9. Carta de Rars a Benet, 16 d'octubre de 1933. Arxiu Família Benet. 
10. Carta de Rars a Benet, 14 d'octubre de 1933. Arxiu Família Benet.. 
11. Carta de Rars, op. cit. 10. 
12. Carta de Rars a Benet, 22 de desembre de 1933. Arxiu Família Benet. 


Rafael Benet. La font de Sant Benet. Oli sobre tela. 
1929 (núm. cat. 29.0.12). 


l'assumpte legalment: "Agraint-vos, amics, de tot cor la col-laboració que em 
doneu en aquesta transacció". 

Els amics sempre presents: "és una llàstima que Praga estigui tan lluny de 
Barcelona", perquè si no fos per això insistiria per fer-los anar, estarien contents 
de poder ensenyar la ciutat. Tornaran a escriure des de Praga una mica inquiets, 
assabentats per un conegut de l'estada de vacances dels Benet a Madrid". Com 
no han rebut cap resposta sobre la tramesa que van fer, suposen que la causa és 
aquesta absència de Barcelona en els darrers dies. El 28 de desembre de 1933 
havien enviat el xec barrat amb la suma de diners per la casa i necessiten saber si 
la tenen. 

Els Benet, amb dificultats per trobar cases a Tossa per passar les vacances, 
reben el suport dels Rars per deixar una part de la seva si no haguessin arribat a 
solucionar-ho, "però sabem que no us trobarfeu a gust, ja que sou molts amb els 
petits i us faltaria un espai per treballar"Í. De la casa, situada al carrer Sant Telm 
núm. 19, es conserven fotografies de l'època de l'antic propietari Ferran Benet, 
però també un dibuix de la finestra amb balcó, Vs de /a fenètre) , que pertany a 


13. Rafael Benet escriu sobre Madrid en dos articles de "Reflexos fa La Veu de Catalunya: "Madrid", 
19 de gener de 1934, i "El Madrid vell i nou", 26 de gener de 1934, p. 6, que són les notes extretes 
del viatge esmentat per Rars. 

14. Cartes de Rars a Benet del 19 d'abril i del 27 de maig de 1935. Arxiu Família Benet. 

15. Glòria Bosch, Georges Rars, Museu Municipal de Tossa, setembre-octubre de 1993, pp. 14-15. 


l'any 1934 i es conserva en el Museu de Troyes. Una altra de les obres que pot ser 
un reflex clar d'aquest espai quotidià és Nora avec Fifi, de 1936, on veiem una 
dona (Nora) recolzada a la barana i, a dins, assegut rere la porta de vidre, gairebé 
imperceptible, un home (ell mateix) amb un gos a la falda. 


Compartir amics i coneguts 


Les coneixences i salutacions són per les famílies Créixams (finals de setem- 
bre i primers d'octubre, abans de que torni a París), Castillo i Pujol. Del pintor 
Pere Créixams, "aquella vèrbola rutilant i fantasiosa que els francesos atribueixen 
als provençals i nosaltres als andalusos", l'autèntic propagandista de "la presència 
a Tossa de tots els pintors estrangers", sabem per Benet que era amic i veí dels 
Rars a París. Entre les cartes, trobem referències a les trobades, les tertúlies i, 
sobretot, les paelles que preparava. Per això molts dels artistes i intel-lectuals que 
es reuneixen a lossa per gaudir d'unes breus o llargues vacances d'estiu, tenen la 
possibilitat de renovar el seu record en cada trobada. 

Pel que fa a les anècdotes viscudes, Benet sempre recull "la sorna", que és "el 
tret més acusat", i l'agilitat de Rars amb les paraules. Quan l'anomenat "conse- 
ller en cap del Sindicat d'Iniciativa de Tossa", és a dir Créixams, presumia de la 
seva influència per escollir aquest destí, el pintor txec va intervenir: "Sí, ja ho sé 
que totes aquestes ruines —assenyalant la Vila Vella— són artificials i les has fet 
construir per mi "16. 

Rars que, entre nosaltres, es trobava bé potser perquè li semblava trobar 
"entre els seus tipus —com assenyalava Benet— alguns dels seus avantpassats", 
participava de les festes, les tertúlies a Can Biel o les reunions a la vora del mar, 
passant calor damunt la sorra fins a l'extrem de patir una insolació el primer 
estiu de 1933. Dels moments d'esbarjo, hi ha l'article de Benet sobre "El ball 
dels alemanys "7, que es feia al pati de la Pensió Steyer de Tossa cada dijous i es 
donaven cita gent de totes les parles, llengúes, dialectes... I allà, una nit, es va 
organitzar un ball de disfresses que el va convertir "en un dipòsit de ninots vi- 
vents". Al bell mig, "Georges Rars, amb grans barbes i mostatxos postissos, 
apareixia amb cara humana de foca", compartint la vivència amb Créixams, 
Emili Armengol, Brignoni, Oleguer i Albert Junyent, el crític de cinema Palau, 
Petersen, Schiilein... 8 

Entre les cartes de Rars a Benet, trobem noms com Mila Miloum") , Gar- 
gallo"" o l'Artigas"", amb qui coincideix en una galeria. Ell venia de Suissa i no 
ha pogut dir res de nou dels Benet. A la mateixa carta, comenta que han estat 
tres setmanes a Praga i s'han trobat els dos danesos de Tossa, M. Herfut 
(Herfoth) i Mme. Jane. Ella és L'anglaise" de 1935, de qui va fer un dibuix 


—Paysanne asstse au grand chapeau— i una pintura que aniria a formar part de la 

Georges Charensol. "Lécole de Tossa". Georges Rars. Retrat de Rafael Benet. 
Beaux Arts. 13 d'octubre de 1933. Dibuix dedicat "à Rafael Benet avec ma vive 
sympathie. Georges Rars. Tossa, sept 1933". 


col.lecció del museu de Tossa. Abans que ells tornin a Tossa, tenen temps per fer 
una postal conjunta als Benet. I és per una postal que també sabem d'una reunió 
de la gent de Tossa a París, a la casa dels V/olfson, signada per alguns d'ells com 
Créixams, Schiilein, Brignoni... 

A Tossa, també van estar alguns dels estudiosos de l'obra de Rars, que es fan 
companys i amics de Benet, alguns amb sortides en barca inclosa, com és el cas 
de Julles Supervielle, André Salmon, Georges Charensol i Florent Fels. Una 
altra connexió indirecta amb la família de Juan Gris a Tossa, també es podria 
establir per l'amistat que tenia Rars amb el pintor des que es van conèixer a 
Madrid. Si bé aquest no va arribar mai, per diferents circumstàncies, sí que hi 
havia d'haver alguna connexió amb el seu germà Gregorio. 


16. Baiarola (Benet), op. cit. 1. 

17. Publicat a La Veu de Catalunya, 27 d'octubre de 1933. op. cit. 1. 

18. Veure fotografia del ball de disfresses Quadern Rafael Benet, núm. 3, pàg. 6. 

19. Carta de Rars a Benet, 3 d'octubre de 1935. Arxiu Família Benet. 

20. La carta de Rars a Benet del 30 de desembre de 1934 parla de la seva mort. Arxiu Família Benet. 

21. Carta de Rars a Benet del 7 d'abril de 1935. Arxiu Família Benet. 

22. Sobre aquestes obres i la seva protagonista, una mestissa educada a Londres, hi ha un text de 
Henri de Monfreid, Le naufrage de la Mariette, publicat l'any 1934. Consultar text de Glòria 
Bosch i Susanna Portell, dins Ber/fzs Londress Paríss Tossa... La trabquil.litat perduda, Fundació 
Caixa de Girona, 20 juliol-16 setembre de 2007. 

Georges Rars. Cap d'home. Postal a Rafael Benet des de París signada per Créixams, 
Llàpis. Rars, VVolfson, Schilein, Brignoni, Carvallo. 


Les complicitats i els intercanvis culturals 


El testimoni d'aquesta complicitat a dues bandes es concreta en diferents 
moments a través dels articles publicats per Rafael Benet a La Veu de Catalunya 
i a la revista Art, les iniciatives compartides, el recolzament més íntim en les 
questions personals, però sobretot la il-lusió de projectar una reciprocitat de 
veus, cadascú en la mesura de les seves possibilitats i del context viscut. 

Quan Alícia Suàrez investiga la relació entre Benet i Tossa, destaca la seva 
actitud "oposada a tot doctrinarisme, a tot dogmatisme, a tot radicalisme", i es 
refereix a la trobada amb Rars, "que representa molt bé la via en què Benet es 
situa. Una via que en alguns moments s'ha presentat com "Escola de París", i que 
—deixant a banda que sigui un terme imprecís i molt quiestionat per la crítica— 
en aquest cas (...J suposa una pintura de moderada modernitat, amb algunes 
llibertats recollides de l'avantguarda, però sense una radical adscripció, i, en 
general, amb lligams amb la tradició figurativa" Ò. A partir de 1933 és quan 
es redueix la seva producció pictòrica i, en canvi, emergeix de manera con- 
siderable la seva dedicació com a crític, com a teòric lliurat a la creació de 
diverses iniciatives. 

Durant el mes de setembre de 1933, Benet, dins els seus Reflexos' dedicats 
als 'Coneguts d'estiu, va publicar tres articles dedicats a Rars"". El primer d'ells, 
sota el pseudònim de Baiarola, parlarà d'aquest amic que també l'utilitza. Amb 
les seves paraules no tan sols queda ben reflectida la personalitat de l'amic, sinó 
que trobem els punts on coincideixen. Es refereix a la seva senzillesa i honestedat 
quan, després d'haver acceptat fer de jurat en un Concurs Infantil de dibuixos, 
assegura que és la primera vegada perquè ell "no se sentia apte per judicar cap 

Una de les moltes cartes de Rars a Benet on parla de les teles que portarà amb ell pel Museu de 


Tossa. 25 de juny de 1935. 


company 7. Aquell "home tendre, ha estat un dels artistes que amb més emo- 
ció ha intervingut per fer possible un concurs de dibuixos (...J entre els nois de la 
Colònia Escolar que el Municipi de Barcelona té a Tossa". Potser és la primera 
activitat conjunta, on també van participar Créixams, Metzinger, Roger VVild, 
Germaine Labaye, Charensol, Petersen, Schúlein i Brignoni. 

També aquest primer estiu, quan ja gairebé tothom ha marxat, sabem per 
Benet que l'interior del Cafè d'en Biel es converteix en un altre nucli de compli- 
citat per dibuixar: "(...j les nostres sessions de dibuix iniciades a darreries d'estiu, 
quan el mal onatge va escombrar-nos de la terrassa" i Rars "ens encomanà a tots, 
sortosament, la seva dèria de dibuixant 7. 

La carta del 28 d'octubre de 1933, ens parla del retorn de Pere Créixams a 
París i les notícies que ha portat dels Benet. Amb ell tenen una estreta relació i es 

veuen moltes vegades" : "Estem contents amb els nostres records i projectes de 
Tossa i sempre que tenim l'ocasió de parlar-ne és una alegria". 


23. Alícia Suàrez, Rafael Benet, Barcelona, Fundació Rafael Benet, 1991, pàg. 148. 


24. La Veu de Catalunya, 17, 19 i 21 de setembre de 1933, pàg. 6. op. cit. 1. 
25. Benet, 0p. cit. 5. 


26. Benet, op. cit. 6. 


. Rafael Benet, "Epíleg 1", La Veu de Catalunya, 1 de desembre de 1933, p. 6. 
. Carta de Rars a Benet, 11 de novembre de 1933. Arxiu Família Benet. 

Dins la mateixa carta del 28 d'octubre, els avisen que han fet la tramesa de 
l'article aparegut a Beaux Arts, Lècole de Tossa', on es recull l'ambient artístic 
d'aquell estiu i el fet que s'hagi convertit en un punt de trobada internacional. 
La fotografia, realitzada per Dora Maar, recull alguns dels personatges a la Mar 
Menuda i anticipa el que serà la gran Babel de les Arts, el monogràfic que Rafael 
Benet publicaria un any més tard. Rars, davant la publicació francesa, diu que 
no ha vist encara a Georges Charensol, però que vol parlar-hi per comentar que 
és injusta la omissió de Benet com a cap del jurat i gran animador de la vida 
intel-lectual a Tossa. Està molt preocupat, però abans de marxar a Praga, el dia 9 
de desembre torna a escriure per comentar que van estar amb Charensol i alguns 
amics per tastar un arròs preparat per Créixams. Va ser el moment de parlar amb 
ell sobre l'article a Beaux Arts, li sabia molt greu que no sortís Benet, però 
malauradament van tallar el text. 

Precisament en una carta des de Praga, datada el 3 de febrer de 1934, tro- 
bem l'agraiment de Rars per l'anunci d'un article que Benet ha escrit sobre ell a 
la revista Arf2. "Desgraciadament, no he rebut res. Passa sovint amb aquest 
tipus d'imprès, sobretot quan són enviats des de tanta distància. Si no és dema- 
nar-vos massa, estaria content i ho agrairia molt si us voleu prendre la molèstia 
de fer-me una altra tramesa a través de la redacció d'A77 . 

Al marge de l'article de la revista, Benet havia publicat el 23 de gener una 
crònica a La Veu de Catalunya sobre Miquel Utrillo i es referia a una anècdota 
viscuda amb Rars a Barcelona abans de marxar, segurament cap a finals d'octu- 
bre. De manera estratègica, s'havien instal-lat un migdia a la terrassa del Colon, 
"a l'hora de l'aperitiu", amb el matrimoni Rars, ja que havia d'intentar presentar 
a l'Utrillo, amb qui havia trencat relacions feia temps. Es veu que el pintor txec 
era veí de Suzanne Valadon i Maurice Utrillo, a qui el nostre Utrillo havia donat 
el nom, i tenien molta curiositat per conèixer "el cavaller espanyol" —com l'ano- 
menaven a París pel seu gest. La trobada, però, no va sortir bé i Rars, "que 
sempre corre el món armat del bloc de notes, s'hagué d'acontentar de fer, mig 
d'amagat, un croquis de qui desitjava conèixer". 

En la seva estada a Praga, entre desembre de 1933 i febrer de 193432, propo- 
sa a Benet un intercanvi d'articles entre les revistes Vo/né Smèryi Art: "quan us 
vaig escriure, vaig parlar d'aquesta revista a un amic —redactor en cap de la revista 
que aquí és l'òrgan de l'avantguarda. Pensa en la possibilitat que faci un article 
on seria bo que sortís Manolo. Í diu que no s'ha adormit gens pel que fa a les 


29. Rafael Benet, "Georges Rars", Barcelona, revista Art, Barcelona, gener de 1933. 

30. Cartes de Rars a Benet, desembre de 1933 i febrer de 1934. Arxiu Família Benet. 

31. Carta de Rars a Benet, 3 de juny de 1934. Arxiu Família Benet. 

32. Carta de Rars a Benet, 24 de juny de 1934. Arxiu Família Benet. 

33. Dins l'article " Això s'ha acabat o els beneficis de la civilització" ", 26 de juliol de 1934. 

relacions txeques i catalanes, perquè aquí estaran feliços de tenir un intercanvi 
amb el vostre esforç artístic". Assenyala la persona de contacte —Emil Filla— i 
l'adreça on ha d'enviar aquest article amb fotografies sobre l'art català modern. 
Es veu que Filla té un interès particular per Manolo. Com a contrapartida, tro- 
bem la referència a l'escultor txec, Mysibel: — de qui us he parlat"— i tindrà una 
selecció de fotografies en pocs dies a través del Ministeri de Propaganda Artístic. 
Les enviarà tot seguit perquè creu que, dins d'aquest intercanvi, un article sobre 
aquest autor seria interessant pels lectors de la revista Art. 

La complicitat entre Rars i Benet segueix amb altres projectes. L'artista txec 
té la intenció de fer una escola de pintura a Tossa"" durant l'estiu i convida Benet 
a participar-hi com a professor, però també vol saber què pensa sobre aquesta 
idea. Per la carta segiient, sabem que Benet està d'acord en ser-ho i Rars es 
disposa a preparar la propaganda, els prospectes, tot i que veu millor que ho 
facin junts en el lloc, ja que estan preparant el viatge i arribaran la setmana 
segilent. De moment, ha fet publicitat oral. Abans d'anar a Tossa, passarà per 
Barcelona i s'estaran a la Pensió Condal. 

A través dels articles publicats per Benet a La Veu de Catalunya, descobrim 
altres complicitats a dues bandes. Quan ell comparteix amb Rars l'Aplec de 
Sant Benet, parlen de la pèrdua de caràcter de l'aplec, de la sardana, de la 
melodia i d'aquella dansa que, segons Rars, permet recuperar aquesta pèrdua tan 
sols veient-la, perquè "tornen a semblar figures parides de la terra". Entrada la 
nit, quan tornaven a peu per la carretera cap a Tossa, deixen la reflexió de la 
música per introduir-se en el món de les màquines, perquè enmig d'aquells 
autos, del soroll dels motors i dels clàxons, Rars li diu a Benet: "si el món ha de 
tenir esdevenidor, encara haurem viscut el darrer moment saborós de la història. 

Rafael Benet. La platja de Tossa. Oli sobre tela. 1933 (núm. cat 33.0.05). 


La màquina ho va igualant tot, que és com dir que ho destrueix tot. Els benefi- 
cis de la civilització —és a dir, el :vater-closet i la ràdio a totes les llars— hauran 
anul-lat la diversitat humana. Comença avui l'home fabricat en sèrie (...J". Be- 
net sent "la nit profanada" i la "melangia pel que es perd". Els dos amics es 
troben en un mateix discurs, just en el mateix estiu on Benet s'espanta d'aquella 
"invasió estrangera" que "ha fet minvar la qualitat de l'indret", aquella " Torre de 
Babel doblada de Carnaval" que ja no permet conèixer a la gent com havia 
passat en el darrer estius". 

L'estiu de 1934 es genera un altre projecte molt ambiciós, crear un museu 
d'art vivent a Tossa", però sabem per una carta a Benet " que una carta de 
Castillo l'ha desencoratjat per l'esdevenir del museu de Tossa. De totes maneres, 
el 7 de febrer, pel fet que s'apropa la temporada de Tossa i volen anar "el major 
temps possible", Rars demana un paper signat per Benet, Castillo, Casanovas i 
Créixams, amb l'objectiu de tirar endavant les gestions en nom del comitè del 
museu. Ell ja s'ha encarregat de fer publicitat entre els pintors. 

El 19 d'abril de 1935, Rars aprofita per demanar a Benet si vol participar en 
el Saló de les Tuileries i explica que ha rebut una carta de la dona de Castillo amb 
agradables notícies sobre el museu, que sembla ser s'acabarà al voltant del mes de 
juliol: "Jo començaré, doncs, amb la col.lecció de teles per emportar-me-les 


34. Rafael Benet, "Coneguts de lluny", "Un francès super-home", La Veu de Catalunya, 24 d'agost 
del934, p. 8. 

35. Carta de Rars a Benet, 10 octubre de 1934. Arxiu Família Benet. 

36. Carta de Rars a Benet, 1 gener de 1935. Arxiu Família Benet. 


Georges Rars. L'Anglaise. Oli sobre tela. 1935. 


amb mi". Curiosament, deu dies després, trobem una altra carta on Rars està 
"desolat i confós" pel que li ha dit Benet sobre el museu de Tossa, ja que dues 
setmanes abans havia rebut la carta on la dona de Castillo —en nom del seu 
marit— li demanava fer tot el que calgués per endur-se les teles destinades al 
museu. Deia que el museu seria espectacular, que estava quasi acabat i que havien 
de venir a finals de juliol. I escriu a Benet dubtós per saber si li aconsella deixar 
"els nostres projectes per més tard", quiestionant-se què havia de fer després 
d'haver parlat amb la majoria dels pintors que han estat a Tossa per aconseguir 
els seus quadres. 

El 25 de juny de 1935, Rars té previst deixar París els dies 1 o 2 de juliol per 
anar directe a Tossa i no passar per Barcelona com havien quedat: "Espero anar 
des de Tossa a Barcelona un dia per veure el saló si els treballs d'instal-lació a 
Tossa m'ho permeten. Hem convidat uns amics de Praga". Pel que fa al museu 
està "content de llegir que el patronat i el comitè ja està composat i que vosaltres 
començareu seriosament a instal-lar i organitzar el museu. Jo aportaré teles de: 
Limouse, Sabouraud, Laillard, Schiilein, Gen Paul, Caillard i Rlein: tots els 
pintors que han estat a Tossa. A Olga Sacharoff no la veig i no he tingut l'ocasió 
de parlar-ne". 


Una vegada inaugurat", ja a París, el 17 d'octubre de 1935 escriu a Benet i li diu 
que ell continua ocupant-se del museu en la mesura que pot. Aquesta vegada vol 
proposar-li a ell i a Castillo una compra que creu és interessant. Resulta que Suzan- 
ne Valadon, amiga i veina, mare de Maurice Utrillo, vol vendre un dibuix de 
Miquel Utrillo i creu que es podria adquirir per 250 o 300 pessetes. 

L'any 1935 es poden veure obres de Rars a Barcelona" . Segueixen les com- 
plicitats en diferents àmbits i és un altre amic comú, Domingo, qui s'ha empor- 
tat el document de París per fer la gestió amb la duana de Barcelona. Mentre el 
món a París és el reflex d'un ambient poc entusiasmat per la pintura, Rars, "per 
la seva exposició de Tossa s'ha fet més popular". 

Per la carta del 29 d'abril de 1935, sabem que ja ha tingut la nominació com 
a soci del Saló de Montjuic. D'altra banda, Benet escriu en dos articles sobre 'La 
pintura al Saló de Montjuic, publicats a La Veu de Catalunya entre el 2 i el 9 de 
juny, que el "txec amic de Catalunya, resident alguns mesos de l'any a Tossa de 
Mar, ha estat nomenat societari (...lY. Sobre les teles exposades, es veu que es van 
rebre amb retard i "no pogueren ésser plaçades en una mateixa sala, per això 
figuren en dues sales distintes: els paisatges a la sala F i la figura a la sala D". Dels 
paisatges diu que són pintats a Tossa i "representen la darrera etapa de l'artista 
qui tendeix vers un sintetisme amb el qual assoleix l'universal. És en la figura 
titulada Mauresque, on l'artista satisfà plenament, pel seu gran aplom de dibui- 
xant i el seu bon esperit pletòric". Benet, al marge de citar el repetit èxit d'aques- 
ta obra tant en altres indrets com en els nostres medis artístics, considera un 
encert que les teles "figurin en una exposició d'art català, puig el mestre de Rra- 
lupy estima el nostre país com una pàtria" i "unes quantes teles de bona pintura 
estrangera donen al Saló un major interès". 

El dibuix de Rars és un dels aspectes que Benet analitza amb més deteni- 
ment. No podem saber quins van ser els intercanvis a dues bandes pel que fa a 
les seves pròpies obres, però sí els valors formals i estètics que interessen a Benet 
del seu amic. D'una banda, els dibuixos, els retrats dels personatges, que ell 
guarda zelosament i, de l'altra, aquella Dona amb vestit blau, una pintura de 
1928 que va conservar tota la vida en un lloc destacat de la sala d'estar de casa, 
com recorda la seva néta Anna. Una dona asseguda en una cadira, amb un 
pom de flors vermelles i una companyia quieta dins la cambra, fixada no des 
de la mirada frontal, sinó des d'una perspectiva superior que encara la fa més 
íntima i silent mentre ell llegeix, marca i subratlla les paraules en les pàgines 


37. Sobre la posada en marxa del Museu de Tossa, es poden consultar els articles de Rafael Benet a 
La Veu de Catalunya, "Com hem fet un museu Antecedents ", 25 d'agost de 1935: 'La realitza- 
ció', 1 de setembre de 1935, p. 9. 

38. Carta de Rars a Benet, 1 de gener de 1935. Arxiu Família Benet. 

39. Carta de Rars a Benet, 22 de desembre de 1933. Arxiu Família Benet. 

40. Rafael Benet esposa a la Sala Parés entre el 18 de novembre de 1933 i el dia 1 de gener de 1934. 


Rafael Benet, Pere Créixams i Georges Rars en una Marc Chagall, Georges Rars i Rafael 
fontada. Tossa c. 1933-34. Benet a la platja de Tossa, 1934. 


d'una publicació. Mentre la veu de Rars ressona des de la distància, just 
quan ell ja no hi serà més, la única complicitat propera és la dona de blau: Je 
n'ai pas de programme. Seul V'instinct me quide. Je cberche à atteindre un 
certain équilibre. 


El descobriment de Tossa a través de les obres 


L11 de novembre de 1933, Rars escriu a Benet que s'ha proposat fer una 
sèrie de teles sobre Tossa: "La meva memòria treballa bé". Són les obres que 
presentarà a Praga al mes de desembre i des d'on continuarà amb els comentaris 
sobre el subtítol que donarà a l'exposició: 'Excursión en Espagne', perquè vol 
explicar a la gent de Praga que, al costat, darrere els Pirineus, "hi ha un racó de 
món amb tota la bellesa 7 . 

El 9 de desembre havia escrit des de París per dir que marxaven l'endemà cap 
a Praga: "He pintat 14 petits paisatges de Tossa. (...J L'amic Grau Sala us porta- 
rà un record per Nadal. Ha vist les teles i us dirà què li sembla. (...J és jove, però 
té ja molta experiència en jutjar la pintura". Adjunten cinc fotografies. També ha 
fet figures que estaran exposades al Saló des Independants. Rars es preocupa 
perquè el dia s'escurça molt i té més feina per aconseguir la qualitat desitjada en 
les obres. 

Espera que l'exposició de Benet" hagi anat molt bé "malgrat els esdeveni- 
ments polítics i socials que planen amb les seves ombres sobre la llum que nosal- 

tres tractem de fixar en les nostres teles"1'. Ja, des de Praga, el 22 de desembre de 
1933, quan porten 10 dies hostatjats a la Pensió Centrum —Pòric 29—, diu que 
es quedaran fins el dia 1 de febrer de 1934, tot i que s'hi estan més perquè encara 
escriu el 3 de febrer tot dient que no ha rebut l'article escrit per Benet a la revista 
Art. Li agrairà en una carta enviada des de París el 3 de juny de 1934. 

D'altra banda, Rars insisteix en el mes de febrer sobre la seva 
exposició —realitzada a la galeria del Dr. Feigl— sent que és una llàstima no 
tenir el plaer i la satisfacció d'ensenyar als Benet el resultat de la seva primera 
estada a Tossa. Troba curiós exposar-la tan lluny, abans que la vegin a París o, 
encara amb més motiu, a Barcelona. De fet, el protagonisme de l'exposició 
és la seva particular interpretació de Tossa. El 3 de febrer de 1934 remarca 
que, a Praga, Tossa és un lloc tan conegut com Barcelona i molta gent anirà 
a passar l'estiu. 

La mostra "ha tingut força repercussió" i "des del punt de vista moral puc dir 
també que agrada molt, naturalment, la venda va a poc a poc". El primer quadre 
que ha venut ha estat aquell on apareix Benet amb la seva dona, al vespre, davant 
la porta de l'església, i adjunta la reproducció perquè és la tela que més sorprèn a 
tothom. Podria ser Devant l'église a Tossa, una pintura de 1933, on apareix un 
grup de tres persones: l'home d'esquenes, segurament Benet, i dues dones, que 
podrien ser María Dolors Aurell, la dona de Benet, i Nora Rars. Amb l'església 
al fons, hi ha un dibuix al carbó, Paysage avec église, de 1934. 


Els esdeveniments polítics 


El 10 d'octubre de 1934, els Rars escriuen per dir que han pensat molt en 
ells durant aquests dies tràgics: "Qui hauria pensat que esdeveniments així ens 
impedirien tornar-vos a veure abans d'anar a París (...J És dur i penós per a 
nosaltres deixar el vostre país i Tossa en un moment d'incertesa (...J". En la 
segiient carta del 30 de desembre de 1934, veiem que Benet ha enviat una an- 
terior on exposa la política catalana i espanyola després del començament del 
moviment autonomista català fins els dies tràgics del darrer octubre, i Rars 
agraeix que li hagi fet entendre "les profunditats de la política del país", que en el 
moment de recollir fruits "s'ha vist relegat per lluitar de nou per la seva llibertat 
i independència". Benet, el 7 de juliol de 1935, publica a La Veu de Catalunya 
una "Conversa d'estiu" amb Rars, "a l'ombra orejada d'un tenderol vora el mar". 
Aquell migdia, tot i parlar de molts temes, surt "la dolor de la nostra terra" que 
sent el seu amic davant els fets polítics, els "soldats amb baioneta calada guar- 
dant els edificis públics" i policies "a cada cantonada". 

Benet va recollir de bon principi la ideologia política de Rars i la relativitza- 
ció de la unitat nacional T xecoslovaca quan, en el seu primer estiu de coneixença 


Rafael Benet. Platja i barques. Oli sobre tela. 1935 (núm. cat. 35.0.02). 


a Tossa, un amic el va presentar com a "pintor txecoslovac": "No és pas possible 
ésser txec i eslovè a la vegada. O l'una cosa o l'altra. És la dissort de les paraules 
compostes". Quedava clar que, entre uns i altres, hi havia "tanta diferència com 
entre els castellans i els catalans (...J Us agradaria que us presentessin com a 
català-castellà: ". L'home que l'any 1934 agraia a Benet haver entès la política 
catalana, un any abans no s'explicava que "els Borbons d'Espanya no s'adrecessin 
a llurs súbdits catalans en català, talment com els Habsburg-Lorena ho feien en 
txec, en polonès, hongarès, etc., segons fos el llenguatge de llurs súbdits", com 
tampoc no entenia que "la idea d'una República Catalana confederada amb Es- 
panya no fos acceptada pels homes liberals de la República Espanyola" $.. Lestiu 
de 1935, Benetí" cita les paraules de Rars sota aquell tenderol de platja: "Europa 
no estarà sana fins que assoleixi estructurar la unitat política, unitat política 
basada en el respecte més exquisit per totes les diferències naturals". La seva 
fórmula utòpica basada en el naturalisme del llenguatge i en l'estructura espiri- 
tual dels "Estats Units d'Europa", calia tenir-la present —segons explicava— per 
viure "dignament en pau". El més terrible era que si s'havia d'escollir entre ser 
una "colònia de Hitler" o dependre d'Espanya, mal per mal era millor això. 


41. Carta de Rars a Benet, 22 de desembre de 1933. Arxiu Família Benet. 

42. Benet, 0. cit. 5. 

43. Benet, 0p. cit. 5. 

44. Rafael Benet, "Conversa d'estiu", Barcelona, La Veu de Catalunya, 7 de juliol de 1935, p. 9. 

Rars està content que Benet faci de professor en una nova escola de Tarragona 
i creu que això li donarà molta satisfacció, "tot i que imagino que et deu cansar 
molt per haver de desplaçar-te vàries vegades per setmana. Encara que ens escri- 
vim poc —escriu—, pensem molt en vosaltres, sobretot en els últims temps — 
després que la situació a Espanya estigui tan moguda". Segueixen els diaris fran- 
cesos, mentre es prepara una altra situació sense sortida. Rars, com a jueu, havia 
conversat moltes vegades amb Benet sobre el racisme", "fruit de la ciència ma- 
terialista" i referint-se a la Inquisició ironitzava dient que avui no hi havia tant 
progrés, perquè en el fons és millor pretendre el bateig del jueu que canviar-li la 
sang: "eren molt més humans aquells temps que els d'ara". 

Segurament, per aquests esdeveniments previs a la Guerra Civil, les cartes 
cada vegada s'allunyen més. Entre el 17 d'octubre de 1935 i el 26 d'abril de 
1936, hi ha un parèntesi important que pot ser degut a una pèrdua i no forçosa- 
ment a una manca de contacte entre ells. 


Sempre Iossa 


El 3 d'octubre de 1935, els Benet han marxat i ells encara estan a Tossa amb 
una certa melangia: "el temps que encara era bo, ha canviat molt", els enyoren i 
"hagués estat un gran plaer" compartir alguns dies més, però també haurien 
patit "uns dies de pluja". No han passat ni dues setmanes i el 17 d'octubre ja 
escriuen des de París: "Encara que els dies eren ja molt curts a Tossa, el sol era 
fort encara (...JY. D'aquest país que cada vegada estimen més i resulta més difí- 
cil deixar en parlen fins l'estiu de 1936, encara que segueixen les postals, fins que 
el 19 de març de 1939 ja no hem trobat més contacte per escrit. 

Després d'un llarg parèntesi retrobem la relació de Nora, la seva vídua, amb 
els Benet. La relació afectiva continua amb intensitat i també les complicitats 
iniciades amb el seu marit, com ara fer de mitjancera i propagandista de les 
activitats o novetats editorials del pintor i crític català, així com potenciar el record de 
Rars amb un llibre i una exposició i també introduir artistes catalans a París. 

Per una postal de finals d'estiu de 1950, s'entén que és el primer aterratge de 
Nora a Tossa, perquè troba la casa com sortida d'un bombardeig, almenys l'in- 
terior, amb mobles trencats i brutícia. Tot i això està contenta d'haver tornat 
encara que li sap greu no trobar els Benet. Anirà a veure'ls a Barcelona. I 
així, entre Lió, París i Tossa, sabem que el 17 d'agost de 1952 ve cap aquí i 
el 25 de setembre acaba de tornar a París després d'un viatge mogut, "però he 
arribat a port, diu. 

Amb la tornada de la Nora a Tossa, l'any 1951 es fa un acte d'homenatge a 
Georges Rars en el Pati Blau del carrer Francesc Serra núm. 8, presentat per 
Rafael Benet ". L'estiu de 1952, serà Leonor Guerri, la dona de l'escultor Enric 


Rafael Benet, Nora Rars 
i Dolors Aurell a Tossa, 
1951, per l'homenatge 
a Georges Rars en el 
Pati Blau. 


Casanovas, qui presenti en la seva galeria de Tossa de Mar una exposició dels dibui- 
xos realitzats per Rars en les seves estades a la vila i altres punts de l'estat espanyol. 

Els Benet es troben una altra vegada immersos ja no en la compra, sinó en la 
venda de la mateixa casa, ajudant a Nora en els tràmits amb l'advocat Lluís 
Suqué i de Espona. Primer la lloga, però els maldecaps que també afectaran a 
Maria, la dona d'en Benet, i la seva salut delicada, fan que —a poc a poc— es 
decideixi a vendre-la. "Cada cop estic més habituada a que la casa de Tossa ja no 
em pertany, però és molt dur per mi "7, tant que l'abril de l'any segient, quan 
veu que es tornen a acostar les vacances i ja no té la casa, no sap on anar. Els 
tràmits es produeixen entre 1956 i 1958, però el mes de març d'aquest any 
encara es queixa dels temes que pengen amb el notari. 

Mentrestant, entre fatigues i malalties, es preocupa d'introduir i de vendre 
alguns exemplars del llibre Simbolismo"", escrit per Rafael Benet en col-laboració 
amb el seu fill Jordi. Moltes cartes fan referència a diverses comandes o comen- 
taris rebuts, fins i tot amb noms d'intermediaris perquè aprofitin alguns viatges 
d'anar i tornar, com és el cas del pintor gironí Joaquim Casellas —aleshores a 
París. El 23 de gener de 1954 ell ha d'anar a Girona i Nora aprofita perquè li 
porti el llibre de tornada. 

La vida de Nora transcorre entre aquests afers entusiastes d'amistat i la 
publicació del llibre que renovarà el record del seu marit, on publicarà el 


45. Benet, op. cit. 42. 

46. Rafael Benet, Homenatge al pintor Georges Rars a Tossa', Barcelona, Destino n.738, 29 de 
setembre de 1951, p. 14, i dins, Bosch', op. cit. 15. 

47. Cartes de Nora Rars a Benet, 18 d'octubre de 1956 i 16 d'abril de 1957. Arxiu Família Benet. 

48. Es refereix al llibre Historia de la Pintura Moderna. Simbolismo, Barcelona, Ed. Omega, 1953. 

retrat de l'amic, realitzat l'any 1934 (de fet, n'hi ha dos que són pràcticament 
iguals, i el de 1933 pertany a la família Benet). Hi posarà "el pintor Benet", 
a no ser que vulgui constar d'una altra manera", i així va sortir el dibuix 
amb el títol: Portrait du peintre espagnol Rafael Beneò". En una carta" 
anuncia que el llibre estarà imprès a principis de 1958 i vol presentar-lo, 
amb algunes obres, a la galeria Bernier de París, el 16 d'abril". Recorda en 
aquests moments el sofriment del seu marit durant la guerra i li sap greu la 
pèrdua d'obra, però encara es conserven peces en col-leccions, museus, etc. 
Aquest mes de febrer de 1958, per fi, pot enviar-li el primer exemplar del 
llibre a Benet perquè pugui opinar i digui què li sembla. Explica que tan sols 
ha fet 500 exemplars, un tiratge curt, ja que la seva intenció no és guanyar 
res i prefereix vendre'l que no pas deixar-lo molt de temps en una 
distribuidora. Aprofita per demanar si ell podria col-locar-ne alguns a 
Barcelona. El 25 de març agraeix els compliments sobre el llibre i ja ha 
passat la comanda al distribuidor: . 

Les notícies de París arriben, així com els contactes amb amics comuns. Un 
dels grans esdeveniments comentat per Nora és la mort d'Utrillo"" amb qui els 
unia una bona amistat, com ja hem vist abans. Ella, sorpresa de les contradiccions 
que genera la mort en la gent, expressa com "El pintor més popular" de París, 
ple de dificultats per tirar endavant, en canvi "va ser acompanyat per un miler de 
persones i el van enterrar com un rei", i els diaris amb pàgines senceres i "un 
munt de bestieses" perquè eren "incapaços d'escriure coses interessants": Rars, 
l'any 1923, havia fet un dibuix, El pintor Maurice Utrillo tocant la flauta. 

Un dels fets recurrents en aquestes cartes de Nora és la presència de Lola 
Bech a París, una altra bona amiga de Tossa. Pel que sembla, ella, com Rars, 
també es dedica a ajudar i col.laborar en la introducció d'artistes catalans. Infor- 
ma, el 12 de desembre de 1957, que "la Lola farà una exposició a París —galeria 
Bernheim-— el mes de gener" de l'any segiient. I quan torna a escriure al febrer, 
ho fa amb ironia per denotar l'estranyesa que ha causat Benet a la galeria per uns 
mots — Venus de playa— dedicats a l'artista: "Crec que ella mateixa t'ha demanat 
que rectifiquis aquesta frase", perquè els que vulguin anar a veure "la venus" no 
ho trobaran gaire actual. 


49. Carta de Nora Rars a Benet, 18 d'octubre de 1956. Arxiu Família Benet. 

50. Joseph Jolinon, La vie et l'oeuvre de Georges Rars, Imp. Gle du Sud-Est, Lió, 1958, planxa 38. 

51. Carta de Nora Rars a Benet, 9 de desembre de 1957. Arxiu Família Benet. 

52. Carta de Nora Rars a Benet, 28 de febrer de 1958. Arxiu Família Benet. 

53. Full de comanda i factura de 6 exemplars lliurats per la Librairie Saint-Germain de París a R. 
Benet, amb data del 29 d'abril de 1958. 

54. Carta de Nora Rars a Benet, 16 de desembre de 1955. Arxiu Família Benet. 

55. Carta de Nora Rars a Benet, 25 de març de 1958. Arxiu Família Benet. 

56. Carta de Nora Rars a Benet, 21 d'octubre de 1963. Arxiu Família Benet. 


Quan el 28 de febrer escriu per dir que és el dia en què la Lola tanca la seva 
exposició, explica que ha tingut un èxit increible i ha venut diverses teles als 
francesos. Es pregunta, sense entendre el fet, com es pot aconseguir aquest resul- 
tat a París, en un lloc on la venda és tan difícil per qualsevol. Í diu que no hi ha 
res com els visitants i el prefaci —fet per Benet—, que també ajuda molt. Dels 
quadres, comenta que "sobretot els camps de blat i els prats amb flors estan 
veritablement bé, als paisatges, en canvi, encara els hi falta allò definitiu, però 
amb el temps arribarà segurament a aconseguir-ho. Tota la família Sarabia estava 
present en el vernissatge (.../" En el mes de març" insisteix amb el tema i suposa que 
ell ja té noticies en directe de la Lola, però reafirma que s'ha produit "un miracle" 
amb els seus quadres. N'ha venut deu i un per a l'Educació Nacional: "l'exposició ha 
estat bé, sense pretensió, fresca, directa i els amateurs han vist per fi altres coses dife- 
rents a l'abstracte Í.../s jo que estic en aquest ambient des de fa cinquanta anys, mai 
no hagués pensat que aquí es pogués vendre sense conèixer l'artista". 

La correspondència, tant pel que fa a Georges com a Nora Rars, no és com- 
pleta. En la primera hi ha les circumstàncies de la guerra, la sortida de la família 
Benet cap el Rosselló i, després, a la tornada, els esdeveniments de la segona 
guerra mundial, un altre èxode afegit, important i definitiu per l'amic jueu que 
ja no tornaran a veure. Pel que fa a Nora, es troben postals, cartes amb pauses en 
el temps. A principis de 1963 envia un regal —una mantellina blanca— a la néta 
de Rafael Benet, l'Anna, desitjant que la vida sigui "generosa" amb ella i que, 
alguna vegada, pensi "en una vella amiga de la seva família". Deu mesos més 
tard, Nora acaba de sortir de la clínica i no se sent capaç de tirar endavant amb el 
projecte de crear un premi Rars, en la línia dels Goncourt, perquè "la malaltia 
ho canvia tot 2. I poques coses sabem d'aquests anys finals, més enllà del fet 
que tornarà a demanar un altre exemplar del Szmbolismo a Benet, perquè hi ha 
una persona a Praga, Antoine Friedl, que vol escriure sobre Rars i està segura que 
pot estar interessat pel contingut. 

La darrera carta de l'Arxiu Benet, un 21 de març d'un any il-legible (podria 
ser 1964), expressa el desig que vagin a veure-la a París, una espera més, com 
tantes altres trobades dins l'epistolari de Rars a Benet. Podríem afegir que les 
esperes per veures no es tanquen en l'amistat personal a dues veus, sinó en l'am- 
plitud d'un contacte familiar i afectiu ben intens. I deixem l'espera de Nora, 
com aquells parèntesis que el seu marit obria abans d'arribar a Tossa cada estiu. 
Temps per les esperes, els projectes i els desitjos, els sofriments i les melangies 
sobre tot allò que es perd... De les idees i afinitats compartides al so d'un llarg 
silenci que, avui, des d'aquestes línies intentem rescatar de nou. 


Glòria Bosch 
Susanna Portell 

